बंजी जम्पिंग करते हुए शेयर किया वीडियो, बोलीं- मैं इस दिन अपनी जिंदगी की हर चीज का जश्न मनाती हूं
Urvashi Rautela Birath Celebration Video  उर्वशी रौतेला ने इस वीडियो को शेयर करते हुए एक कैप्शन भी दिया है। उन्होंने लिखा
उर्वशी रौतेला आज अपना 29वां बर्थडे सेलिब्रेट कर रही हैं। इस खास मौके पर उन्होंने अपने सोशल मीडिया अकाउंट पर एक वीडियो शेयर किया है, जिसमें वह बंजी जम्पिंग करते हुए नजर आ रही हैं। इस दौरान वह पिंक आउटफिट में दिखाई दीं। उनके इस वीडियो को देखने के बाद सोशल मीडिया पर यूजर्स को एक बार फिर पाकिस्तानी क्रिकेटर नसीम शाह की याद आ गई।
वीडियो शेयर कर लिखा- मेरी बर्थडे विश क्या होनी चाहिए?
उर्वशी रौतेला ने इस वीडियो को शेयर करते हुए एक कैप्शन भी दिया है। उन्होंने लिखा, मेरी बर्थडे विश क्या होनी चाहिए? एक और जन्मदिन से बेहतर कोई गिफ्ट नहीं है। इस दिन, मैं अपनी लाइफ और उसी के साथ आने वाली हर चीज का जश्न मनाती हूं। मैं अपने परिवार, दोस्तों और आप सभी मेरे चाहने वालों की शुक्रगुजार हूं।'
यूजर्स को याद आए पाकिस्तानी क्रिकेटर 
उर्वशी के इस वीडियो पर फैंस अपना खूब रिएक्शन दे रहे हैं। एक यूजर ने कमेंट करते हुए लिखा, 'नसीम ने प्राइवेट में विश कर दिया होगा'। तो दूसरे एक ने लिखा- नसीम शाह को भी साथ में उड़ाते। तीसरे यूजर ने कमेंट करते हुए लिखा, 'मैं तो नसीम और ऋषभ के विश का इंतजार कर रहा हूं'।